open-index/open-wikipedia-markdown huggingface dataset:
Katumajärvi (Hämeenlinna, Vanaja)

**Katumajärvi**  on Kanta-Hämeessä Hämeenlinnan keskustan itäpuolella sijaitseva järvi.

## Maantietoa
Järvi kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Katumajärvi on osa Katumajärven valuma-aluetta. Sen pinta-ala on 378 hehtaaria ja sen vedenpinnan korkeus on 81,0 metriä meren pinnan yläpuolella. Järvi on luodattu. Järven keskisyvyys on 7,1 metriä ja sen vesitilavuus normaalikorkeudella on 26,7 miljoonaa kuutiometriä eli 0,026&nbsp;km³. Järvessä on kaksi 18 metrin syvännettä Pitkäniemen kummallakin puolella. Järveen laskee kahdeksan ojaa, joista Myllyjoki on huomattavin. Myllyjoki tuo Matkolammin vesiä, Velssin takaa kuivatetun Velssilammin kuivatusvesiä ja kauimpaa Kankaistenjärven vedet. Järvi on 5,8 kilometriä pitkä ja 1,2 kilometriä leveä. Siinä on ainakin neljä saarta, jotka ovat Eevansaari, Puketti, Saunasaari ja Tuomarinsaari, joista kahdella viimeisellä on rakennuksia. Loput kaksi saarta ovat rannanläheisiä luotomaisia saaria.

Järven rantaviivan pituus on 17,5 kilometriä. Järven länsirannat kuuluvat Hämeenlinnan keskustaajamaan. Itärannoille ei ole rakennettu kovinkaan paljon kiinteistöitä. Siellä maisemaa hallitsevat golfkenttien viheriöt ja runsas vapaa-ajan asuntojen rivistö. Kaakkoispäässä sijaitsee Vanajanlinna ja eräs tanssilava. Olympialuokan soutuseura Hämeenlinnan Soutajien soutuvaja sijaitsee Kipinäniemessä järven kaakkoispäässä.

## Historiaa
Katumajärven rannalla sijaitsee Mantereenlinna, vanha linnavuori, joka kuuluu osana Hämeen linnavuoriketjuun. Vuorella voi edelleen nähdä jäänteitä valleista ja hakulien kiviperustuksista. Mantereenlinnalta on näkö- ja siis merkinantoyhteys viereisille Aulangon ja Hakoisten linnavuorille.

Vuoden 1855−1856 Kalmbergin kartastossa järvi on piirretty karttaan melko samanlaisen kuin se on nykyäänkin. Yksi saari nykyisen Katuman kohdalla on nykyään niemenä, mikä viittaa järven vedenpinnan alenemiseen. Kyseistä niemeä kutsuttiin vuoden 1961 peruskartassa edelleen Lammassaareksi.

Vuoden 1961 peruskartassa järven pohjoispään ympäristö oli peltovaltaista seutua. Katumajärven länsirannalla sijaitseva Katumajärven lähiö rakennettiin valtaosin 1970- ja 80-luvuilla. Poikkeuksen tekee yksi kivitalo, joka on rakennettu jo 1950-luvulla. Myöhemmin järven ranta-alueille on rakentunut lisää asuinalueita, kuten Idänpää ja Katinen. Vuoden 1976 kartassa länsipuolen pellot eivät olleet enää viljelyssä ja siitä alkaen taajama-alue on siellä lähestynyt rantaa. Suurin järveä koskettanut muutos oli Rautaruukin tehtaiden ilmaantuminen järven eteläpuolelle.

## Lähteet

## Aiheesta muualla
* 
*
Untamalan arkeologinen opastuskeskus

**Untamalan arkeologinen opastuskeskus** oli Laitilan kaupungissa Untamalassa toimiva arkeologinen opastuskeskus, joka esitteli yleisölle arkeologien työtä ja Lounais-Suomen esihistoriaa. Opastuskeskus sijaitsi vanhaan kivinavettaan remointoiduissa tiloissa mäellä, jolla sijaitsee roomalaisen rautakauden kalmisto. Keskus suljettiin säästötoimenpiteiden vuoksi vuonna 2010.

## Lähteet

## Aiheesta muualla
* Esittely Museoviraston sivuilla
Ostoskeskus

**Ostoskeskus** on kauppojen keskittymä, jossa kaikki kaupat ovat lähellä toisiaan. Ostoskeskuksessa on yleensä alle 15 liikettä. Ostoskeskuksiksi kutsutaan etupäässä 1960–1980-luvuilla rakennettuja, yhdessä kerroksessa olevia keskittymiä etenkin tuohon aikaan rakennetuissa lähiöissä. Monikerroksista ja kokoluokkaa suurempaa kutsutaan yleensä kauppakeskukseksi. Kauppakeskukset edellyttävät suurempia liikennemääriä riittävien asiakasmäärien varmistamiseksi, ja sijaitsevat siten parempien liikenneyhteyksien varrella. Ostoskeskus eroaa myös ostoskaduista, joissa liikkeet ovat yleisessä käytössä olevan kadun molemmin puolin.

## Historiaa
Malli muuttoliikkeen täyttämien lähiöiden palvelukeskittymistä saapui Suomeen Yhdysvalloista Ruotsin kautta 1950-luvun loppupuolella. Idean isänä on pidetty asemakaava-arkkitehti Otto-Iivari Meurmania, joka keksi myös lähiö-sanan. Suomalaisena erikoisuutena korostettiin ostoskeskusten saavutettavuutta jalan ja julkisilla liikennevälineillä yksityisautojen sijaan. Suomen ensimmäinen varsinainen ostoskeskus on vuonna 1959 valmistunut Munkkivuoren ostoskeskus Helsingissä.

Ostoskeskusten rakentaminen Suomessa tyrehtyi 1980-luvulla, mihin suurimpana syynä oli autoistuminen ja siitä seurannut kaupunkirakenteen hajautuminen. 1990-luvun alun laman seurauksena monet ostoskeskukset täyttyivät kuppiloista, ja kulutustottumusten muuttumisen myötä monien ostoskeskusten myymälätilat osoittautuivat pieniksi ja epäkäytännöllisiksi. Talouden käännyttyä jälleen nousuun automarkettien ja suurten kauppakeskusten rakentaminen pääsi kunnolla vauhtiin. Laajemmassa kaupan alan murroksessa 2000-luvulla myös verkkokauppa on yleistynyt. Useita tyhjilleen ja vajaakäytölle jääneitä ostoskeskuksia on purettu 2000- ja 2010-luvuilla.

## Lähteet

 

## Aiheesta muualla

* 
* Ostarin helmi, tietoa suomalaisista ostoskeskuksista
* 
* Tommi Lindh: [Ostarit, esikaupunkien keitaat](https://www.kulttuuriymparistomme.fi/fi-FI/Ajankohtaista/Artikkelit/Kaupunkiymparistot/Ostarit_esikaupunkien_keitaat(37743)) . Rakennusperintö.fi.
Blue Brain

**Blue Brain** on vuonna 2005 alkanut sveitsiläisen yliopiston École polytechnique fédérale de Lausannen ja IBM:n yhteishanke, jonka päämäärä on mallintaa ihmisaivot tietokoneella.

## Aiheesta muualla
* bluebrain.epfl.ch, "Blue Brain" 
* IBM/news nettisivut 6.6.2005
Paavali Jumppanen

**Antti Paavali Jumppanen** (s. 17. heinäkuuta 1974 Espoo) on pianisti ja Maj Lind -pianokilpailun voittaja 1994 sekä Young Concert Artists' International Auditions -kilpailun voittaja New Yorkissa 2000. Hän toimi pianon ja kamarimusiikin lehtorina Espoon musiikkiopistossa vuosina 2003–2012.

Jumppanen opiskeli Sibelius-Akatemiassa ja 1997–2000 Krystian Zimermanin johdolla Baselin musiikkiakatemiassa, jossa suoritti solistidiplomin. Jumppanen esiintyy säännöllisesti soolokonsertein orkestereiden solistina Euroopassa, Pohjois-Amerikassa, Japanissa ja Australiassa. Hän teki ensilevynsä Deutsche Grammophonille vuonna 2005 säveltäjä Pierre Boulezin kutsumana. Jumppasen ja viulisti Corey Cerovsekin levytys Beethovenin sonaateista pianolle ja viululle sai Midem-palkinnon vuoden parhaana kamarimusiikkilevynä 2008. Jumppanen on esittänyt Beethovenin ja Mozartin pianosonaatit useissa konserttisarjoissa Yhdysvalloissa ja Suomessa. Vuonna 2010 *[[The Boston Globe]]* valitsi hänen esityksensä Olivier Messiaenin pianosarjasta *20 katsahdusta Jeesus-lapseen* vuoden 10 parhaan konsertin listalle. Jumppanen on tilannut ja kantaesittänyt useita pianosävellyksiä suomalaisilta säveltäjiltä.

Lukuvuonna 2011–2012 Jumppanen toimi vierailijana Harvardin yliopiston musiikin laitoksessa. Vuodesta 2015 alkaen Jumppanen on toiminut Piano-Espoo-festivaalin taiteellisena johtajana. Jumppanen nimitettiin Melbournessa musiikinopiskelijoita kouluttavan ja konsertteja järjestävän Australian National Academy of Musicin taiteelliseksi johtajaksi tammikuussa 2021 alkavalle kolmivuotiselle kaudelle. Ensimmäisen vuoden hän työskentelee osa-aikaisesti ja kahdeksi seuraavaksi vuodeksi hän muuttaa perheensä kanssa Australiaan.

## Levytyksiä
* Boulez: Piano Sonatas Nos. 1–3. Paavali Jumppanen (Deutsche Grammophon, 2005)
* Bartok: Concerto for Orchestra, etc. / Radion sinfoniaorkesteri, joht. Oramo (Warner 2005)
* Beethoven: Sonatas for Piano and Violin / Cerovsek, Jumppanen (Claves 2007)
* Rautavaara: Works for violin and piano / Pekka Kuusisto, Paavali Jumppanen (Ondine 2011)
* Sibelius, Wagner, Beethoven – direct-to-disc vinyl recording (Berliner Meister Schallplatten 2013)
* Brahms: Sonatas for Piano and Violin / Cerovsek, Jumppanen (Milanollo 2014)
* Beethoven: Piano Sonatas Opp. 2, 101, 106 *Hammerklavier* (Ondine 2014)

## Lähteet

## Kirjallisuutta
* 
* *Kuka kukin on 2007.* Otava 2006
Vuoden 2000 kesäolympialaisten mitalitaulukko

**[[Kesäolympialaiset 2000|Vuoden 2000 kesäolympialaisissa]]** oli ohjelmassa 300 kilpailutapahtumaa. Mitalitaulukon ensimmäinen oli Yhdysvallat.

## Mitalitaulukko

## Lähteet
Glam rock

**Glam rock** on Britanniassa vuonna 1971 syntynyt rockmusiikin tyylilaji, joka oli hyvin suosittua vuoteen 1975 saakka. Glam rockin ulkoisia piirteitä ovat kimallus, teatraalisuus, spektaakkelimaisuus, avaruusajan futurismi sekä meikit ja naiselliset vaatteet miesartisteilla. Musiikillisesti tyyliin kuuluvat rankka kitarasoundi sekä vaikutteita niin hard rockista, heavy metalista, popista kuin taiderockistakin.  Usein glam rockissa on mukana runsas annos campia.

## Historia

Glam rock syntyi vastareaktiona 1970-luvun taitteessa suosioon nousseelle vakavalle rockille, jota soittivat arkisiin farkkuihin pukeutuneet artistit. Glam rock toi visuaalisuudellaan rockiin takaisin hauskuuden ja paon todellisuudesta.

Ensimmäisenä glam rock -artistina pidetään lontoolaista Marc Bolania, jonka T. Rex -yhtye sai syksyllä 1970 listahitin kappaleellaan ”Ride a White Swan”. Sitä seurannut single ”Hot Love” oli jo tyyliltään puhdasta glam rockia, ja se aloitti T. Rexin sarjan Britannian ykköshittejä vuosina 1971 ja 1972. Toinen glam rock -vuosien supertähti oli David Bowie, joka nousi suosioon luomansa futuristisen ja androgyynin Ziggy Stardust -persoonansa avulla. Muita glam rock -vuosien menestyneimpiä brittiartisteja olivat Gary Glitter, Roxy Music, Sweet, Slade, Mott the Hoople ja Suzi Quatro. Lisäksi esimerkiksi Elton Johnilla ja Queenilla oli glam rock -kautensa. Yhdysvalloissa tyylin menestyneimpiä edustajia olivat Alice Cooper, Lou Reed ja New York Dolls.

Glam rockin suosion kausi päättyi vuonna 1975. Glam rock antoi vaikutteita esimerkiksi punkille ja heavy metalille. 1980-luvulla glam rock tuli uudestaan muotiin glam metalin muodossa. Sitä edustivat muun muassa Whitesnake, Mötley Crüe, Poison, Def Leppard ja Ratt. Tätä 1980-luvun glam-tyyliä, jossa oli myös punk-vaikutteita, on kutsuttu myös sleaze-tyyliksi tai glam and sleazeksi. Suomalainen Hanoi Rocks oli yksi tärkeimmistä vaikuttajista 1980-luvun glam metalin synnyssä.

1980-luvun lopun glam rock -vaikutteisiin artisteihin kuuluivat esimerkiksi Suede ja Pulp. Suomalaisia glam/sleaze-tyyliä 2000-luvulla edustaneita yhtyeitä ovat muun muassa Negative, Private Line, Jann Wilde, Naked ja Reckless Love.

## Merkittäviä glam rock -albumeja
Lähde

* David Bowie – *[[The Rise and Fall of Ziggy Stardust and the Spiders from Mars]]* (1972), *[[Aladdin Sane]]* (1973)
* Cockney Rebel – *[[The Human Menagerie]]* (1973), *[[The Psychomodo]]* (1974)
* Alice Cooper – *[[Billion Dollar Babies]]* (1973)
* Brian Eno – *[[Here Come the Warm Jets]]* (1974)
* Lou Reed – *[[Transformer]]* (1972)
* Mott the Hoople – *[[Mott (albumi)|Mott]]* (1973)
* New York Dolls – *[[New York Dolls (albumi)|New York Dolls]]* (1973)
* Queen – *[[Sheer Heart Attack]]* (1974)
* Roxy Music – *[[Roxy Music (albumi)|Roxy Music]]* (1972), For Your Pleasure (1973)
* Sparks – *[[Kimono My House]]* (1974)
* T. Rex – *[[Electric Warrior]]* (1971)

## Lähteet

## Aiheesta muualla
* YLE Elävä arkisto: Purkkaa ja säihkettä
International Formula 3000

**International Formula 3000** (**Formula 3000 International Championship**) oli FIA:n sarja, jossa kilpailtiin Formula 3000 -luokan autoilla.

Sarja järjestettiin nimellä Formula 3000 European Championship vuonna 1985, nimellä Formula 3000 Intercontinental Championship vuosina 1986 ja 1987, ja nimellä Formula 3000 International Championship vuodesta 1988 vuoteen 2004.

Sarja oli vuosina 1985–2004 merkittävin astinsarja Formula 1 -luokkaan nousemiseen. Kaudesta 1999 alkaen F3000-sarja kiersi F1-sarjan kanssa kaikki Euroopan GP-kilpailut, ja näin kuljettajat olivat koko ajan valvovien tallipäälliköiden silmien alla. Useat nuoret kuljettajat nousivat Formula 3000:n kautta F1-talleihin. F3000 alkoi 2000-luvulla hiipua ja viimeisellä kaudella oli vaikeuksia saada riittävästi autoja lähtöruutuihin. Kauden 2004 päätteeksi F3000-sarja lopetettiin, jolloin tilalle tuli GP2-sarja.

## Kilpailijat
Yksikään sarjan mestareista ei voittanut Formula 1 -luokan maailmanmestaruutta. Vain kolme sarjan mestareista onnistui voittamaan Formula 1 -sarjan osakilpailun ja neljä mestareista ei noussut Formula 1 -sarjaan lainkaan. Formula 1 -sarjaan nousseista kuljettajista mestareiksi ylsivät Fernando Alonso ja Damon Hill, kun taas esimerkiksi Jenson Button ja Kimi Räikkönen ohittivat sarjan kokonaan (nousivat suoraan Formula 3 ja Formula Renault -sarjoista).

Formula 1 -sarjaan nousseilla kuljettajilla on osakilpailuvoittoja yhdeksän (Montoya 7, Alesi 1, Panis 1). Sarjan mestareista Jörg Müller, Bruno Junqueira ja Björn Wirdheim eivät nousseet koskaan Formula 1 -sarjaan kilpakuljettajaksi.

## Mestarit

## Katso myös
* Luettelo International Formula 3000 -kuljettajista

## Lähteet

## Aiheesta muualla
Alkmaion Krotonlainen

**Alkmaion Krotonlainen** (, ; 400-luku eaa.) oli pythagoralainen esisokraatikkoihin kuulunut lääkäri ja filosofi. Hän oli kotoisin Suur-Kreikan Krotonista.

Alkmaion oli Pythagoraan oppilas. Hänen kirjoituksistaan on säilynyt joitakin katkelmia. Niissä hän käsitteli ensisijaisesti lääketiedettä, mutta jonkin verran myös luonnonfilosofiaa, astrologiaa ja meteorologiaa. Alkmaion oli ensimmäinen, joka toi kokeelliset menetelmät lääketieteeseen ja anatomiaan. Hän oli anatomisten leikkelyiden uranuurtaja ja hänen sanotaan olleen ensimmäinen, joka löysi Eustachiuksen käytävän eli korvatorven. Hän leikkeli ainakin eläinten ruumiita.

Alkmaion oli ensimmäinen, joka tutki sairauksien sisäisiä syitä. Sairauksien hän sanoi johtuvan voimien epätasapainosta ihmisen elimistössä. Elimistössä vaikuttivat kosteus ja kuivuus, lämpö ja kylmyys, sekä karvaus ja makeus. Kun nämä voimat olivat tasapainossa, ihminen oli terve, ja jos jokin niistä sai yliotteen, ihminen sairastui. Epätasapaino saattoi johtua ympäristöstä, ravinnosta tai elämäntavoista.

Alkmaion uskoi, että sielu on kuolematon ja ikuisesti liikkeessä taivaankappaleiden tavoin. Häntä pidetään ensimmäisenä, joka piti aivoja sielun sijaintipaikkana. Tämä johtui siitä, että hän todennäköisesti havaitsi anatomisten kokeidensa seurauksena, että silmät ovat suoraan yhteyksissä aivopuoliskoihin. Hän katsoi, että muisti, ajattelu ja ymmärrys sekä sitä kautta kaikki tieto syntyvät näkö- ja muista aistimuksista. Tämän seurauksena hän alkoi pitää aivoja myös henkisten toimintojen sijaintipaikkana.

## Lähteet

* 

## Aiheesta muualla

* Diogenes Laertios: *Merkittävien filosofien elämät ja opit*:
** Alkmaionin elämäkerta  
** Alkmaionin elämäkerta 
*
Oireachtas na Gaeilge

**Oireachtas na Gaeilge** tarkoittaa iirin kielen edistämisliiton Irlannissa vuosittain järjestämiä festivaaleja, joilla kilpaillaan mm. iirinkielisen musiikin ja iirinkielisen kirjallisuuden kaltaisissa lajeissa. Esikuvana on toiminut walesilainen *Eisteddfod*-perinne. Skotlannin gaelinkieliset kutsuvat omaa vastaavaa juhlaansa nimellä *Mòd*.

Sana *Oireachtas* (tai *Oireachtas Éireann*) tarkoittaa myös Irlannin parlamentin molempien kamarien, senaatin (*Seanad Éireann*) ja edustajainhuoneen (*Dáil Éireann*) yhteistä kokoontumista.
Pyhä istuin

**Pyhä istuin** () tarkoittaa paavin virkaa ja myös katolisen kirkon ylintä hallintoa. Vastaavasti kuninkaiden virkoja nimitetään valtaistuimiksi. Yleensä paavi on pyhällä istuimella eli virassaan valinnastaan kuolemaansa asti, minkä jälkeen pyhälle istuimelle nousee uusi valittu paavi. On myös olemassa erityinen fyysinen paavin istuin.

Käsite "Pyhä istuin" on lähes kaksituhatta vuotta vanha. Pyhä istuin on toiminut Vatikaanivaltiossa vuodesta 1929. Vaikka se on läheisessä yhteydessä Vatikaanivaltioon – Pyhän istuimen hallitsemaan itsenäiseen, riippumattomaan valtioon –, nämä kaksi kokonaisuutta ovat itse asiassa erillisiä. Pyhä istuin hallinnoi Vatikaania, mukaan lukien kaikki diplomaattiset tehtävät; ulkomaalaiset suurlähetystöt akkreditoi Pyhä istuin eikä Vatikaanivaltio, ja Pyhä istuin solmii konkordaatit riippumattomien valtioiden kanssa itsensä ja Vatikaanivaltion puolesta.

Pyhällä istuimella on ollut vuodesta 1964 pysyvän tarkkailijajäsenen asema Yhdistyneissä kansakunnissa.

Pyhän istuimen diplomaattiedustustoja kutsutaan historiallisesti apostolisiksi nuntiatuureiksi.

## Mainzin arkkipiispanistuin
Saksalainen Mainzin arkkipiispanistuin on poikkeus: se on ainoa muu piispanistuin, jota kutsutaan arvonimellä *Sancta sedes* eli *Pyhä Istuin*. Näin siksi, että Mainzin arkkipiispa on paavin sijainen Alppien pohjoispuolella.

Tästä vakanssista käyty kauppa 1500-luvulla oli merkittävä tekijä Martti Lutherin teesien julkaisemisessa.

## Lähteet

## Aiheesta muualla
Kasvi (täsmennyssivu)

**Kasvi** voi tarkoittaa seuraavia:

* kasvit (*Plantae*), eliökunta
* Kasvi, suomenkielinen sukunimi. Tunnettuja nimenkantajia ovat:
**Arno Kasvi (s. 1941), Turun yliopiston kasvitieteellisen puutarhan ylipuutarhuri
**Jyrki Kasvi (1964–2021), suomalainen poliitikko, kansanedustaja (Vihreä liitto), toimittaja, tietokirjailija ja tutkija.
Elvingin torni

**Elvingin torni** on Kouvolan Valkealassa, Repovedellä sijaitseva näkötorni. Vuorineuvos Rudolf Bernhard Elving rakennutti sen Kirjokiven kartanon maille vuosina 1905–1907. Tornin tarkoituksena oli alun perin auttaa ympäröivän alueen palovartioinnissa ja muussa valvonnassa. Toisen maailmansodan aikana se palveli ilmavalvontapaikkana mutta rapistui sittemmin huonoon kuntoon. Vuonna 1994 Kymiyhtiö ja Valkeala/Vekaran ja Valkealan Lionsklubit päättivät kunnostaa Museoviraston kulttuurihistoriallisesti arvokkaaksi rakennukseksi määrittelemän tornin, ja se avattiin yleisölle kesällä vuonna 1995.

## Lähteet

## Aiheesta muualla
Peltsi

**Peltsi** voi tarkoittaa seuraavaa:

* Matti Pellonpää, näyttelijä
* Markku Peltola, näyttelijä
* Mikko Peltola, juontaja ja toimittaja.
* Peltosaari, kaupunginosa Riihimäellä.
Charles Stross

**Charles David George Stross** (s. 18. lokakuuta 1964 Leeds) on brittiläinen tieteiskirjailija. 

## Henkilöhistoria ja palkinnot

Charles Stross kuuluu uusiin kovaa tieteiskirjallisuutta kirjoittaviin brittiläisiin kirjailijoihin muun muassa Alastair Reynoldsin ja Ken MacLeodin ohella. Strossin ensimmäinen novelli *The Boys* julkaistiin Interzone-lehdessä vuonna 1987. Hänen ensimmäinen romaaninsa *[[Singularity Sky]]* julkaistiin vuonna 2003 ja se oli yksi Hugo-ehdokkaista. Stross asuu nykyään Edinburghissa, Skotlannissa.

Strossin novelli *The Concrete Jungle* palkittiin vuonna 2005 Hugo-palkinnolla. Vuonna 2006 Strossin kirja *[[Accelerando (romaani)|Accelerando]]* voitti Locus-palkinnon parhaasta tieteisromaanista.

Vuonna 2006 World Transhumanist Association myönsi Charles Strossille *H.G. Wells award for Outstanding Contributions to Transhumanism* -palkinnon.

## Teoksia
### Eschaton-sarja

* *Singularity Sky* (2003)
* *[[Iron Sunrise]]* (2004) - jatkoa *Singularity Skylle*

### The Laundry Files -universumi
#### The Laundry Files -sarja

# *The Atrocity Archives* (2004)
# *The Jennifer Morgue* (2006)
# *The Fuller Memorandum* (2010)
# *The Apocalypse Codex* (2012), Locus-palkinnon voittaja 2013 parhaan fantasia-kirjojen sarjassa
# *The Rhesus Chart* (2014)
# *The Annihilation Score* (2015)
# *The Nightmare Stacks* (2016)
# *The Delirium Brief* (2017)
# *The Labyrinth Index* (2018)
# *Escape from Yokai Land * (2022)
# *A Conventional Boy* (2025)
# *The Regicide Report* (2026)

#### New Management
# *Dead Lies Dreaming* (2020)
# *Quantum of Nightmares* (2022)
# *Season of Skulls* (2023)

### Merchant Princes -sarja

# *The Family Trade* (2004)
# *The Hidden Family* (2005)
# *The Clan Corporate* (2006)
# *The Merchant's War* (2007)
# *The Revolution Business* (2009)
# *The Trade of Queens* (2010)
# *Empire Games* (2017)
# *Dark State* (2018), jatkoa *Empire Gamesille*
# *Invisible Sun* (syyskuu 2021)

### Halting State -sarja

* *Halting State* (2007)
* *Rule 34* (2011) - jatkoa Halting Statelle

### Saturn's Children -sarja

* *Saturn's Children* (2008)
* *Neptune's Brood* (2013), Hugo-ehdokas

### Yksittäiset kirjat

* *Scratch Monkey* (julkaisematon) (1993)
* *[[Accelerando (romaani)|Accelerando]]* (2005), Locus-palkinnon voittaja
* *[[Glasshouse (romaani)|Glasshouse]]* (2006), Prometheus-palkinnon voittaja, Kurd Laßwitz -palkinto voittaja
**Rapture of the Nerds* (2012, kirjoitettu yhdessä Cory Doctorowin kanssa)

### Kokoelmat

* *Toast: And Other Rusted Futures* (novellikokoelma, 2002)
* *Wireless* (novellikokoelma, 2009)

### Tietokirjallisuus

* *The Web Architect's Handbook* (1996)

## Lähteet

## Aiheesta muualla

* Charles Strossin kotisivu
* Accelerando luettavana internetissä, kopio Internet archivessa
* Scratch Monkey luettavana internetissä
* Ville Lähde: Toinen luonto . Voima 6/2009.
*
Vuoden 1996 kesäolympialaisten mitalitaulukko

**[[Kesäolympialaiset 1996|Vuoden 1996 kesäolympialaisissa]]** oli ohjelmassa 271 kilpailutapahtumaa. Mitalitaulukon ensimmäinen oli isäntämaa Yhdysvallat.

## Mitalitaulukko

## Lähteet
Vuoden 1998 talviolympialaisten mitalitaulukko

**[[Talviolympialaiset 1998|Vuoden 1998 talviolympialaisissa]]** oli mukana urheilijoita 72 eri maasta, jotka kilpailivat 68 olympiatapahtumassa. Mitalitaulukon ykkössijan saavutti Saksa.

## Mitalitaulukko

## Lähteet
Juha Lahti

**Juha Lahti** on suomalainen televisiotuottaja, juontaja ja televisiopersoona. 

Tällä hetkellä hän on Yle Viihteen vastaava tuottaja, jonka vastuulla on mm. UMK, Kovan viikon ilta ja Viki ja Köpi Show. Lahti tuli tunnetuksi Yleisradion YleX:n radiojuontajana juontaessaan yhdessä Mikko ”Peltsi” Peltolan kanssa suosittua aamuohjelmaa ''YleX Aamua''. Lahti korvasi Peltolan juontajaparina aiemmin toimineen Juuso Myllyrinteen. Lahti kuului YleX:n aamutiimiin myös Myllyrinteen aikana, mutta oli silloin pienemmässä roolissa.
Lahti siirtyi 31. heinäkuuta 2006 *YleX Aamusta* Yle Viihteeseen ja hänen tilalleen tuli Ilkka ”Ile” Uusivuori.

Lahti esiintyi YleX:llä ja TV2:lla pyörivässä ''Radio Millennium'' -ohjelmassa radiojuontaja Johnnynä. Hän on juontanut myös muun muassa Emma-gaalaa, Muuvi-musiikkivideopalkintogaalaa sekä Internetissä pyörivää *Yle Extrat* -mokaohjelmaa. Lahti nähtiin juontajana myös yhdessä *[[Tammerkosken sillalla]]* jaksossa.

Juha Lahti on tuottanut ja säveltänyt YleX:n joulukappaleita vuodesta 2003 asti. Kappaleissa laulaa YleX:n juontajia. 

Lahti työskenteli pitkään Ylellä tuottajana. Hän tuotti Ylen ensimmäisen elektronisen urheilun lähetyksen Assembly Summer 2014 -tapahtumasta. Muita projekteja ovat muun muassa ''Noin viikon uutiset'' ja *Radio Millennium*.

## Julkaistut YleX:n joululaulut
Juha Lahti sävelsi ja tuotti kymmenen YleX:n joululaulua vuosina 2003–2016. Kappaleissa lauloivat YleX:n juontajat. Kanavan persoonat vastasivat usein myös sanoituksista.

## Lähteet

## Aiheesta muualla
* Noin viikon uutiset
* YleX:n joululaulut & Juhalahti
*Yle Extrat
*Elektroninen urheilu
Sitruunahappo

**Sitruunahappo** on kolmearvoinen orgaaninen happo. Sen kemiallinen kaava on C6H8O7 tai vaihtoehtoisesti 
CH2(COOH)·COH(COOH)·CH2(COOH). Sitä esiintyy luonnossa muun muassa sitrushedelmissä. Elintarvikkeista sitruunahapon tunnistaa E-koodista E330. Sitruunahapon muita nimiä ovat *2-hydroksi-1,2,3-propaanitrikarboksyylihappo* ja Acidum Citricum. Sitruunahapon CAS-numero on 77-92-9. Sitruunahappoa vastaava anioni on sitraatti-ioni. Carl Wilhelm Scheele eristi sitruunahappoa sitruunamehusta ensimmäisen kerran 1784.

Sitruunahappo on yksi sitruunahappokierron välivaiheista. Se osallistuu täten lähes kaikkien organismien aineenvaihduntaan.

Sitruunahapolla on myös kidevedellinen muoto eli sitruunahappomonohydraatti C6H8O7·H2O, jonka CAS-numero on 5949-29-1.

## Käyttö
Sitruunahappoa käytetään muun muassa elintarvikkeiden säilöntään, kalkkisaostumien poistamiseen pyykin- ja astianpesukoneista, kahvin- ja vedenkeittimistä, sikojen ripulilääkkeenä, ruosteenpoistoon autojen entisöinnissä, tahranpoistoon vaatteista ja lisäaineena virvoitusjuomissa. Happamuudensäätöaineena sitruunahappo sitoo metalleja ja siten parantaa hapettumisenestoaineiden vaikutusta. Sitruunahappo on nautittuna haitallista hampaiden kiilteelle. Sitruunahappoa myydään muun muassa apteekeissa, ruokakaupoissa ja maataloustuotteita myyvissä liikkeissä.

Sitruunahappoa voidaan valmistaa homesienten avulla esimerkiksi glukoosista ja melassista.

## Lähteet

## Kirjallisuutta
*

## Aiheesta muualla

*
*PubChem: Citric Acid 
*DrugBank: Citric Acid 
*Human Metabolome Database: Citric acid 
*KEGG: Citric acid 
*ChemBlink: Citric acid 
*Liber Herbarum II: Luettelo sitruunahappoa sisältävistä kasveista
*Inchem: Citric acid CAS N°:77–92–9  pdf 
*ChemBlink: Citric acid monohydrate 
*Dr. Duke's Phytochemical and Ethnobotanical Databases: Citric-acid
Lyijyatsidi

**Lyijy[[atsidi]]** Pb(N3)2 on nalleissa käytetty herkästi räjähtävä kiteinen aloiteräjähde.

Aine räjähtää 150&nbsp;mm pudotuksesta tai 7 millijoulen staattisesta varauksesta. Lyijyatsidin räjähdysnopeus (palonopeus) on 5&nbsp;180&nbsp;m/s. Valkoisten kiteiden tiheys on 4,71 g/cm³. Atomipaino on 291,24 g/mol. Lyijyatsidi reagoi kuparin, sinkin ja muiden metallien sekä metalliseosten kanssa muodostaen muita, huomattavasti herkemmin räjähtäviä atsideja.

Kun lyijyatsidia säilytetään vedessä, on muistettava, ettei vesi ole bakteerista. Bakteerit tuottavat yhdisteitä, jotka reagoivat lyijyatsidin kanssa kaasua muodostaen. Lyijyatsidi on vähemmän särkevä ja herkempää iskulle, lämmölle ja muille voimille, kuin räjähdyselohopea (elohopeafulminaatti).

Lyijyatsidia käytettiin muun muassa toisen maailmansodan aikaisissa pommien ja syvyyspommien räjäyttimissä. Jos sellaisia säilytetään kauan veden alla, lyijyatsidi kiteytyy ja herkistyy muuttuen äärimmäisen räjähdysherkäksi. Tämän vuoksi mm. sotavuosina alusten mukana uponneet syvyyspommit, joiden räjäyttimissä on juuri lyijyatsidia, ovat erityisen vaarallisia raivattavia.

## Aiheesta muualla
* PubChem: Lead azide
Poul Nyrup Rasmussen

**Poul Nyrup Rasmussen** (s. 15. kesäkuuta 1943) on tanskalainen poliitikko. Hän oli Tanskan pääministeri vuosina 1993–2001. Vuosina 2004–2011 Rasmussen toimi Euroopan sosialidemokraattisen puolueen puheenjohtajana.

## Elämä
Rasmussen syntyi köyhään työläisperheeseen ja aloitti työnteon jo seitsemänvuotiaana. 15-vuotiaana hän oli mukana ensimmäisen oppikoululaisille tarkoitetun sosiaalidemokraattisen järjestön perustamisessa. Rasmussen opiskeli Kööpenhaminan yliopistossa taloustiedettä ja valmistui maisteriksi vuonna 1971. Opintojen päätyttyä hän työskenteli ekonomistina ay-keskusjärjestön talousosastolla.

### Poliittinen ura
Rasmussen valittiin kansankäräjille vuonna 1988, ja hänestä tuli Tanskan sosiaalidemokraattisen puolueen puheenjohtaja 1992. Pääministeriksi Rasmussen valittiin vuonna 1993 sen jälkeen, kun Poul Schlüterin johtama porvarihallitus oli joutunut eroamaan tamilipakolaisten kohteluun liittyneen kohun vuoksi. Pääministerinä Rasmussen toimi vuoteen 2001 saakka, minkä jälkeen hän siirtyi pois puolueen johtotehtävistä 2002.

Rasmussenin pääministerikaudella oli käytössä niin sanottu Tanskan malli, jonka ansiosta työttömyys saatiin laskettua 4,5 prosenttiin vuoden 2001 loppuun tultaessa. Vuonna 1993 työttömyysprosentti oli ollut 12 prosenttia. Koulutukseen liittyvät toimenpiteet ja tuntuvat työttömyyskorvaukset olivat eräitä mallin ominaispiirteitä.

Pääministerikautensa jälkeen Rasmussen valittiin Euroopan parlamenttiin vuoden 2004 vaaleissa. Parlamentissa hän istui yhden kauden. Rasmussen toimi myös Euroopan sosialidemokraattisen puolueen puheenjohtajana vuosina 2004–2011.

Samasta sukunimestä huolimatta Poul Nyrup Rasmussen ei ole sukua seuraajilleen Anders Fogh Rasmussenille ja Lars Løkke Rasmussenille.

## Lähteet

## Aiheesta muualla

* Rasmussenin kotisivusto  
*
Stylofoni

**Stylofoni** (myyty tuotenimellä *Dübreq Stylophone*) oli pienikokoinen elektroninen soitin, jonka keksi Brian Jarvis vuonna 1967. Se koostui metallisesta koskettimistosta, jota soitettiin koskettamalla koskettimia eräänlaisella kynällä (*[[stylus]]*). Jokainen kosketin on kytketty halpaan jänniteohjattuun oskillaattoriin erisuuruisen vastuksen kautta, jolloin kynällä koskettaessa virtapiiri sulkeutuu ja syntyy ääni, jota voi lähinnä kuvata adjektiiveilla "suriseva", "raaka" tai "ärsyttävä". Äänenlaadusta huolimatta stylofoneja on myyty noin kolme miljoonaa kappaletta, lähinnä lasten leluiksi. Isossa-Britanniassa stylofonin mainosmiehenä on toiminut erityisesti Rolf Harris. 

Stylofoni on harvinaisuus kaupallisilla äänitteillä, mutta sellaisiakin löytyy, esimerkiksi David Bowien "Space Oddity", jossa tosin on vain pari stylofonilla soitettua säveltä. 

## Uudelleenjulkaisu
Lokakuussa 2007 lelufirma Re:creation toi yhdessä uudelleenperustetun Dubreq Ltd:n kanssa markkinoille uuden version stylofonista. Uudessa stylofonissa on alkuperäismallista puuttunut äänenvoimakkuuden säätö sekä MP3-sisääntulo.

## Lähteet

## Aiheesta muualla
* Mann Gegen Mann -- Stylofonimusiikkia livenä
Fuuga

**Fuuga** (< , 'pako', 'paeta') on perinteisesti kontrapunktia käyttäen sävelletty polyfoninen musiikkikappale tai kappaleen osa, joka koostuu useasta itsenäisestä äänestä. Fuugan aloittaa yhdellä äänellä esitetty teema, jonka jälkeen toinen ääni toistaa teeman ja alkuperäinen ääni säestää kontrapunktisesti. Tämän jälkeen mahdolliset muut äänet tulevat mukaan yksitellen samaan tapaan, enimmillään jopa kymmenen. Myöhemmin teema esiintyy fuugassa eri äänissä eri transpositioissa, jolloin sen ilmenemismuoto voi olla alkuperäisestä poikkeava. 

Musiikinhistorian tunnetuimmat fuugat sävelsi Johann Sebastian Bach. Muun muassa hänen säveltämänsä Das wohltemperierte Klavierin molemmat osat koostuvat 24 preludista ja fuugasta. Bachin Die Kunst der Fuge () on puolestaan hänen polyfonisen työskentelynsä huipentuma, ja se koostuu neljästätoista fuugasta ja neljästä kaanonista, joista kaikki ovat erittäin hienovaraisesti ja monimutkaisesti sävellettyjä ja esittelevät mitä moninaisimpia fuugatyyppejä. Fuugia käytettiin niin soitinmusiikissa kuin myös kuoroteoksissa. On tyypillistä, että kuoroteosten osat päättyvät fuugaan.

Klassismin aikaan fuugamuotoa käytettiin vielä jonkin verran. W. A. Mozartin requiemin Kyrie-osassa voi kuulla esimerkin *kaksoisfuugasta*, fuugasta, jossa on kaksi teemaa (kyseisessä kappaleessa nämä teemat aloittavat peräkkäin). Myös esimerkiksi Joseph Haydnin jousikvartettojen ja Ludwig van Beethovenin pianosonaattien osissa on fuugia.

Romantiikanaikaisissa sävellyksissä fuugia on melko vähän; urkumusiikin säveltäjät ovat kuitenkin yleensä jossain määrin pitäneet yllä fuugasäveltämisen perinnettä, esimerkiksi myöhäisromantiikan aikana erityisesti Max Reger. Sen sijaan eräät 1900-luvun musiikin säveltäjät käyttivät fuugamuotoa runsaasti: Béla Bartók, Paul Hindemith ja Dmitri Šostakovitš (esimerkiksi 24 preludia ja fuugaa op. 87 sekä 15. jousikvarteton alku) sävelsivät useisiin kappaleisiinsa fuugia.

## Aiheesta muualla

* Ludwig Czaczkes, Dmitri Šostakovitš — kaksi näkemystä Bachin fuugasta
* (Adobe Flash ) J. S. Bach, 48 preludi ja fuuga  (BWV 846-893)
Suurennuslasi

**Suurennuslasi** on kupera linssi, jonka läpi katsottaessa esineet näkyvät suurentuneina.  

Suurennuslasissa nähdään esineen suurennettu valekuva, kun esine on linssin ja polttopisteen välillä. Yksinkertaisen kaksoiskuperan linssin sijaan käytetään myös tasokuperia, kovera-kuperia linssejä ja näiden yhdistelmiä virheettömämmän kuvan aikaansaamiseksi. Kun polttopiste on erittäin kirkkaan ja lämpimän lähteen kuten auringon aikaansaama, suurennuslasilla voi sytyttää tulen.

*Luppi* eli *luuppi* () on pieni kellosepän suurennuslasi. 

## Lähteet
Vasa nation

**Vasa nation** (VN) on vuonna 1908 perustettu Helsingin yliopiston ruotsinkielinen osakunta, jonka juuret ovat Pohjalaisessa osakunnassa. Osakunnan värit ovat punainen, keltainen ja musta. Nimestään poiketen Vasa nationin kanta-alueena on sääntöjen mukaan Pohjanmaan historiallinen maakunta, käytännössä lähinnä Rannikko-Pohjanmaa ja Kokkola Keski-Pohjanmaalta.

## Inspehtorit

* Otto Ingemar Engström 1908&ndash;1919 
(myös Etelä-Pohjalaisen Osakunnan inspehtori 1907)
* Walter Ekström 1919&ndash;1920
* Robert Ehrström 1920&ndash;1941
* Herman Gummerus 1941&ndash;1947
* Lennart Simons 1948&ndash;1953 ja 1960&ndash;1969 
* Karl Bruhn (vt. inspehtori lukuvuonna 1949&ndash;50)
* Olav Ahlbäck 1953&ndash;1960
* Lars Huldén 1969&ndash;1981
* Carl-Eric Thors 1981&ndash;1985(?) (myös vt. inspehtori syyslukukaudella 1980)
* Folke Stenman 1985(?)&ndash;1997
* Matti Klockars 1998&ndash;2005
* Mikael Knip 2006&ndash;2015
* Ilse Julkunen 2015–

## Lähteet

## Aiheesta muualla

* Viralliset kotisivut
Happy hardcore

**Happy hardcore** perustuu nopeaan musiikkiin (yleensä n. 160-180 BPM), johon liittyy iloisia soitinkuvioita ja usein myös laulua. Se kehittyi reiveissä 1990-luvun alkuvuosina. Nopeus on hardcoren peruja. Tunnetuimpia happy hardcore -artisteja on saksalainen Blümchen.

## Kuuluisia Happy Hardcore -artisteja

* Scott Brown
* Dj Dougal
* Dj Gammer
* CLSM
* Technikore
* Dj Impact
* Uk Hardcore
* Dj Weaver
* Hardcore Masif

* Dj Brisk
* Dj Hixxy
* Mc Rage
* Scooter
* ☺
* Dj Cotts
* Dj Ravine
* Tune Up!
* S3RL
Amfitrite

Merenjumalatar **Amfitrite** () oli kreikkalaisessa mytologiassa merenjumala Poseidonin vaimo ja Tritonin äiti. Roomalaisessa mytologiassa hänet korvasi Salacia, Neptunuksen vaimo. Hän oli yksi nereideistä, viidestäkymmenestä merenneidosta, jotka joidenkin tarujen mukaan olivat Nereuksen ja Doriksen tyttäriä. Toisaalla hänen mainitaan olevan Okeanoksen ja Tethyksen tytär ja siten okeanidi.

Kuvataiteessa Amfitrite kuvataan Poseidonin rinnalla, joko istumassa valtaistuimella tai merihevosten vetämissä vaunuissa. Hän on pukeutuneena ylvääseen viittaan ja koristaa hiuksensa kalaverkoilla. Toisinaan hiuslaitteen kruunaa ohimolle kiinnitetty hummerin saksi.

## Populaarikulttuurissa
* Stephen Hillenburgin televisiosarjassa *[[Paavo Pesusieni]]* Amfitrite on Neptunuksen vaimo.

## Lähteet
Elohopeafulminaatti

**Räjähdyselohopea** eli **elohopeafulminaatti** Hg(ONC)2 on tunnettu aloiteräjähdysaine, joka on lyijyatsidia voimakkaampi räjähde ja siten nykyään harvemmin käytetty.

Räjähdyselohopea on puhtaana valkoista kiteistä ainetta, mutta yleensä heikon ruskehtavan keltaista tai harmaata. Aine on raskasta ja kiteistä, eikä ime vettä. Yhdiste kuitenkin liukenee kuumaan veteen ja ammoniakkiliuokseen. Aine on hyvin räjähdysherkkää, onnettomuudet valmistettaessa ovat tavallisia.

Elohopeafulminaattia valmistetaan happaman elohopeanitraatin vesiliuoksen ja etanolin välisellä reaktiolla. Reaktiota katalysoi kupari(I)kloridi.

Räjähdyselohopea reagoi märkänä ja kuivana alumiinin, magnesiumin, sinkin, kuparin ja pronssin kanssa.

## Lähteet

## Aiheesta muualla
*PubChem: Mercury, bis(fulminato)- 
*Toxin and Toxin Target Database (T3DB): Mercury(II) fulminate
Haarusanikkaiset

**Haarusanikkaiset** (*Psilophytina*, *Psilotophytina*) on yksi sanikkaisten neljästä alakaaresta ja samalla niistä kaikkein pienin ja alkeellisin. Haarusanikkaisiin kuuluu kaksi sukua, joista *[[Psilotum]]* käsittää kaksi ruohomaista kuivien trooppisten seutujen lajia ja *[[Tmesipteris]]* 12–13 Australiassa, Uudessa-Seelannissa ja Uudessa-Kaledoniassa esiintyvää epifyyttistä lajia.

Monet kasvitieteilijät pitävät haarusanikkaisia alkeellisimpina nykyään elävinä putkilokasveina, sillä niillä ei ole lainkaan juuria tai lehtiä. Lehtien sijaan niillä on pienet lehtimäiset ulokkeet, joiden sisällä ei ole johtojänteitä, kuten oikeilla lehdillä. Juurien sijaan niillä on maavarsi, joka on yhteydessä mykorritsaan eli sienijuureen. Kolme itiöpesäkettä ovat yhdistyneet pienen varsimaisen ulokkeen päähän. Haarusanikkaisille on ominaista sukupolvenvuorottelu ja pientä maavarren palasta muistuttava suvullisen polven alkeisvarsikko on korkeintaan kahden millimetrin kokoinen.

Haarusanikkaisten luokittelu on yhä ristiriitainen, eikä ryhmältä ole löytynyt fossiileja. Ryhmä on ollut tapana erottaa muista sanikkaisryhmistä, mutta DNA-tutkimukset ovat osoittaneet, että haarusanikkaiset saattavat myös olla hyvin yksinkertaisia saniaisia. Eräät lähteet sisällyttävät haarusanikkaisiin myös käärmeenkielikasvit (Ophioglossaceae).

## Lähteet
Kansainvälinen säteilysuojelukomissio

**Kansainvälinen säteilysuojelukomissio** (**ICRP**, *International Commission on Radiological Protection*) on vuonna 1928 perustettu riippumaton, tieteellinen säteilyturvallisuuden asiantuntijajärjestö. Sen tehtävänä on edistää yleistä säteilyturvallisuutta, alan tieteellistä tutkimusta ja etenkin määrittää kansainvälisesti, lähes universaalisti noudatettuja säteilyturvallisuuden suosituksia ja normeja. ICRP toimii yhteistyössä alan muiden tieteellisten organisaatioiden kuten YK:n alaisten IAEA:n:n ja UNSCEAR:n, OECD:n ydinenergiajärjestö NEA:n sekä kansallisten säteilyturvallisuusviranomaisten kanssa.

ICRP:n muodostavat sitä johtava 12-jäseninen komissio, tieteellinen sihteeristö ja neljä pysyvää komiteaa, jotka ovat:
*Säteilyn vaikutusten komitea
*Säteilyannoskomitea
*Lääketieteellisen säteilysuojelun komitea
*Suositusten soveltamisasioiden komitea

ICRP:n suositukset summaavat alan tieteellistä tietoa ja ne ovat lähes universaalisti hyväksyttyjä. Lähes kaikkien maiden säteilylainsäädäntö perustuu ICRP:n suosituksille.

## Aiheesta muualla
*ICRP:n kotisivut
Ionisoivan säteilyn vaikutusten tieteellinen komitea

**Ionisoivan säteilyn vaikutusten tieteellinen komitea ** (**UNSCEAR**, engl. *United Nations Scientific Commitee on the Effects of Atomic Radiation*) on Yhdistyneiden kansakuntien ionisoivan säteilyn vaikutusten tieteellinen komitea. Sen on perustanut YK:n yleiskokous vuonna 1955 tutkimaan säteilyn vaikutuksia ihmiseen ja ympäristöön. Nykyään UNSCEAR:ia pidetään alansa johtavana asiantuntijajärjestönä. Komitea koostuu tiedemiehistä 21 maasta: Argentiinasta, Australiasta, Belgiasta, Brasiliasta, Britanniasta, Egyptistä, Indonesiasta, Intiasta, Japanista, Kanadasta, Kiinasta, Meksikosta, Perusta, Puolasta, Ranskasta, Ruotsista, Saksasta, Slovakiasta, Sudanista, Venäjältä sekä Yhdysvalloista. UNSCEAR:n komitean toimintaa tukee sihteeristö, joka sijaitsee Wienissä.

Komitean työ keskittyy lähinnä säteilyturvallisuusalan tieteellistä tutkimusta summaavien YK:n yleiskokoukselle osoitettujen raporttien tuottamiseen. UNSCEAR:n raportteja pidetään yleisesti alan tutkijoiden konsensusjulkaisuina.

## Aiheesta muualla
* UNSCEAR:n kotisivut
Kronos

**Kronos** () oli kreikkalaisessa mytologiassa vahvin titaaneista. Kukistettuaan isänsä Uranoksen leikkaamalla irti tämän peniksen Kronos nousi maailman valtiaaksi.

Kronos nai sisarensa Rhean ja heidän lapsiaan olivat Hestia, Demeter, Hera, Haades, Poseidon ja Zeus. Tietäen kohtalon määränneen, että yksi hänen lapsistaan tulee kukistamaan hänet, Kronos nieli lapsensa, mutta Rhea toimitti Zeuksen turvaan. Myöhemmin Rhea petkutti Kronoksen oksentamaan nielemänsä lapset. Zeuksen johdolla lapset lopulta kukistivat Kronoksen ja sulkivat hänet sekä muut titaanit Tartarokseen. Siellä fuuriat eli raivottaret kiduttavat häntä ikuisesti Kreikan mytologian mukaan.

Kronos tunnettiin Roomassa Saturnuksena.

## Lähteet

## Aiheesta muualla
Luettelo Suomen kauppaloista

Tämä on luettelo Suomen kauppaloista. Kauppalat lakkautettiin kuntamuotona vuonna 1977 ja kauppalat muutettiin kaupungeiksi.

## Kauppalaluettelo

## Katso myös
* Luettelo Ruotsin kauppaloista
* Luettelo Viron kauppaloista
* Luettelo Suomen taajaväkisistä yhdyskunnista

## Lähteet

### Kunnallislaki
Kunnallislaki, Suomen asetuskokoelma 953/1976 (aiempi 642/1948).

Seuraavassa on kutakin kauppalaa koskevat säädökset Suomen asetuskokoelmassa:

* Alavus 639/1972
* Anjalankoski 316/1974
* Espoo 479/1961, 364/1971
* Forssa 265/1921, 191/1963
* Haaga 86/1922, 707/1944
* Haapajärvi 150/1966
* Harjavalta 284/1967
* Huittinen 371/1971
* Hyvinkää 78/1925, 287/1959
* Iisalmi 23/1860, 35/1891
* Ikaalinen 21 huhtikuuta 1858, 370/1971
* Imatra 307/1947, 417/1970
* Jämsä 294/1968
* Järvenpää 94/1950, 318/1966
* Kankaanpää 151/1966, 368/1971
* Karhula 95/1950
* Karjaa 328/1928
* Karkkila 88/1931
* Kauniainen 39/1919, 263/1949, 366/1971
* Kemijärvi 340/1956, 508/1972
* Kerava 182/1923, 528/1968
* Koivisto 306/1925, 691/1947
* Kokemäki 539/1971
* Kouvola 266/1921, 288/1959
* Kurikka 326/1965
* Kuusankoski 459/1955, 162/1972
* Lahdenpohja 22/1923, 691/1947
* Lahti 15/1878, 60/1905
* Lapua 356/1963
* Lauritsala 89/1931, 378/1966
* Lieksa 209/1935, 365/1972
* Lohja 76/1925, 403/1968
* Loimaa 59/1921, 295/1968
* Mänttä 532/1947, 363/1972
* Nokia 140/1936, 429/1937
* Nurmes 26/1876, 640/1972
* Oulainen 317/1966
* Outokumpu 283/1967
* Parainen 533/1947
* Parkano 538/1971
* Pieksämäki 252/1929, 849/1947, 362/1961
* Raisio 327/1965, 366/1973
* Riihimäki 177/1921, 289/1959
* Rovaniemi 227/1928, 290/1959
* Salo 23/1860, 9/1887, 291/1959
* Seinäjoki 328/1929, 292/1959
* Suolahti 357/1930
* Suonenjoki 316/1966
* Toijala 655/1945
* Valkeakoski 260/1922, 360/1962
* Vammala 24 huhtikuuta 1907, 11 joulukuuta 1912, 368/1964
* Vantaa 372/1971, 285/1973
* Varkaus 228/1928, 361/1961
* Virrat 638/1972
* Ylivieska 486/1963, 617/1969
* Äänekoski 358/1930, 416/1972
NEA

**NEA** () on OECD:n ydinenergiajärjestö. Se palvelee OECD:n jäsenmaita tieteellisenä ja alan kehitystä tukevana asiantuntijajärjestönä yhteistyössä OECD:n energiajärjestö IEA:n kanssa. NEA keskittyy yksinomaan ydinvoiman rauhanomaiseen käyttöön. NEA:n pääasiallisina tehtävinä on edistää ydinalan kansainvälistä yhteistyötä, ydinturvallisuutta, säteilyturvallisuutta, turvallista ydinjätehuoltoa, ydintekniikan tieteellistä tutkimusta, ydinalan lainsäädännön kehitystä ja kestävää kehitystä sekä koota ja julkaista alaa koskevaa tieteellistä tietoa. NEA:n johtajana toimii William D. Magwood, IV.

## Historia

NEA perustettiin 1958 nimellä European Nuclear Energy Agency (ENEA), mutta nimi muutettiin 1972 nykyiseksi koska suuri osa jäsenistöä oli Euroopan ulkopuolella. NEA:a ei tule sekoittaa Euroopan unionin atomienergiajärjestöön EURATOMiin. NEA:n ensimmäisiä tehtäviä oli luoda perusteita kansainväliselle yhteistyölle ydintekniikan rauhanomaisen käytön alalla, johon kuului laajaa tutkimusta uusiin reaktorityyppeihin ja ydinpolttoaineen jälleenkäsittelyyn liittyen. 70-luvulta lähtien järjestö on keskittynyt enemmän tieteelliseen ja hallitustenväliseen yhteistyöhön jättäen spesifimmän teknisen tutkimuksen muille.

## Aiheesta muualla
* NEA:n kotisivut
Persefone

**Persefone** () tai homeerisessa muodossaan **Persefoneia**, Eleusiin mysteereissä myös **Kore** ( 'neito'), oli kreikkalaisessa mytologiassa kuolleiden valtakunnan valtiatar sekä Demeterin (maan, viljan ja hedelmien jumalattaren) tytär. Hänen roomalainen vastineensa on Proserpina. Persefonea luonnehditaan nuoreksi kauniiksi naiseksi, jota kaikki rakastivat.   

Mytologian mukaan myös Haades halusi Persefonen itselleen ja kaappasi tämän mukaansa Manalaan. Demeter etsi tytärtään leppymättömästi ja kielsi kasveja kasvamasta, kunnes tyttö löytyisi. Lopulta maan muuttuessa autiomaaksi ylijumala Zeus määräsi Haadeen vapauttamaan Persefonen, mutta Haades ei suostunut vaan huijasi Persefonen syömään neljä granaattiomenan siementä, jonka takia hänen pitää viettää Haadeksen kanssa neljä kuukautta: kun Persefone lähtee äitinsä luota, äiti itkee ja kieltää kasveja kasvamasta; ja kun Persefone palaa, koittaa kevät.

## Lähteet

## Aiheesta muualla
Dingo (täsmennyssivu)

**Dingo** tarkoittaa seuraavia asioita ja henkilöitä:

## Eläimet
* Dingo, Australiassa ja Kaakkois-Aasiassa elävä koiraeläin

## Musiikki
* Dingo, suomalainen yhtye
* Dingo, suomalaisen Technicolour-yhtyeen rumpali
* The Dingoes, australialainen yhtye

## Sotakalusto
* Daimler Dingo, Daimlerin valmistama toisessa maailmansodassa käytetty panssariauto
* ATF Dingo, saksalainen panssariauto
* Dingo, australialainen toisessa maailmansodassa käytetty panssariauto

## Yhtiöt
* Dingo, japanilainen videopelejä kehittävä yhtiö
Luettelo Yhdysvaltain maavoimien kalustosta

Tämä on **luettelo [[Yhdysvaltain maavoimat|Yhdysvaltain maavoimien]] nykyisestä kalustosta**.

## Panssaroidut ajoneuvot
### Taistelupanssarivaunut

### Rynnäkköpanssarivaunut

### Tiedusteluajoneuvot

### Panssaroidut miehistönkuljetusajoneuvot

## Kenttätykistö
### Panssarihaupitsit

### Kenttätykit

### Kranaatinheittimet

### Raketinheittimistö

## Panssarintorjunta-aseet

## Kuljetusalukset

## Lentokoneet

## Helikopterit

## Miehittämättömät ilma-alukset

## Ilmatorjunta

## Tutkat

## Lähteet
Kontortamänty

**Kontortamänty** (*Pinus contorta*) on mäntyjen sukuun ja mäntykasvien heimoon kuuluva puu. Kontortamänty on alun perin kotoisin Pohjois-Amerikasta. Sen alkuperäinen levinneisyysalue ulottui Alaskasta Brittiläiseen Kolumbiaan ja sieltä aina Kaliforniaan asti. Se muodostaa yleensä laajoja puhtaita metsiköitä.

## Alalajit
Kontortamännyllä on kolme alalajia, joista yhdestä on kaksi muunnosta. Tieteellisen nimen perässä lukee suuripiirteinen elinalue.

**Pinus contorta* subsp. *contorta* – rannikolla Alaskasta Kaliforniaan
***Pinus contorta* subsp. *contorta* var. *contorta* – Alaskasta Luoteis-Kaliforniaan
***Pinus contorta* subsp. *contorta* var. *bolanderi* – Kalifornian ja Washingtonin rannikolla
**Pinus contorta* subsp. *murrayana* – Pohjois-Kalifornian ja Washingtonin sisämaassa
**Pinus contorta* subsp. *latifolia* – Pääosin Kanadassa ja osin Coloradossa

## Tuntomerkit

Kontortamänty voi olla 30–40 metriä korkea, mutta yleensä paljon pienempi, erityisesti subsp. *contorta*, kun taas subsp. *murrayana* voi kasvaa jopa 50 metriä korkeaksi. Puun kaarna on tummanharmaa ja muistuttaa paljon metsäkuusta. Kontortamännyn neulaset ovat pidemmät ja vihreämmät kuin Suomessa yleisellä metsämännyllä. Neulaset ovat parillisia ja usein kiertyneitä, pituudeltaan 3–7 cm. Kävyt ovat samaten 3–7 cm:n pituisia. Osa niistä on serotiinisia, eli ne avautuvat vasta, kun joutuvat korkeisiin lämpötiloihin (metsäpaloon). Subsp. *murrayana* vapauttaa siemenensä heti, kun ne ovat kypsiä.

Suomessa ensimmäiset kontortamännyt istutettiin vuonna 1910 Mustilan Elimäkeen; silloiset istuttajat tunsivat puun nimellä *murraynmänty*. Suomessa puu menestyy aina Pohjois-Lapissa asti. Niitä on istutettu noin 10 000 hehtaarin alueelle lähinnä 1970-luvulla. Ruotsissa kontortamäntyä kasvaa 50 kertaa suuremmalla alueella, pääasiassa Sveanmaan luoteisosassa ja Norlannissa.

Nuori kontortamänty kasvaa nopeammin kuin kotoinen metsämänty, kasvu kuitenkin hidastuu huomattavasti puun vanhetessa. Nopea kasvuvauhti mahdollistaa puun käytön puuteollisuuden raaka-aineena, se tuottaa myös 1,5 kertaa enemmän selluloosaa. Kontortamänty ei kuitenkaan ole Suomen luontainen puulaji, joten ympäristö voi olla rankka; mm. lumi ja myrskyt ovat olleet haittana puun kasvulle. Myöskään kontortamännyllä ei ole luontaista vastustuskykyä tietyille hyönteis- tai sienituholaisille. Toisaalta se on resistentti haapaa väli-isäntänään käyttävälle männynversoruosteelle, joka voi ajoittain pahoin vaurioittaa metsämännyn nuorten tainten versoja.

## Katso myös
*Metsätuho

## Lähteet

## Aiheesta muualla
*Suomen Lajitietokeskus: Kontortamänty (''Pinus contorta'')
*Kassu – Kasvien suomenkieliset nimet: Kontortamänty (''Pinus contorta'')
*ITIS: ''Pinus contorta'' 
*Invasive Species Compendium: Lodgepole pine 
*United States Department of Agriculture (USDA): ''Pinus contorta'' 
*USDA Forest Service: Lodgepole Pine (''Pinus contorta'')  
*Centre for Agriculture and Biosciences International (CABI): ''Pinus contorta'' (lodgepole pine)
Titaani (mytologia)

**Titaanit** (, merkitsi ehkä esikreikaksi "kuningasta") olivat kreikkalaisessa mytologiassa Uranoksen eli taivaan ja Gaian eli maaemon poikia ja tyttäriä. Seuraava jumalasukupolvi syöksi titaanit Tartarokseen. Titaaneitten johtajaksi noussut Kronos ja tämän vaimo Rhea olivat näiden olymposlaisten jumalten vanhemmat. 

Titaanit kuvataan jättiläismäisen suuriksi, ulkomuodoltaan ihmisen kaltaisiksi, väkivaltaisiksi olennoiksi, joita Hesiodoksen mukaan oli alun perin 12: Okeanos, Koios, Krios, Hyperion, Iapetos, Kronos, Theia, Rhea, Themis, Mnemosyne, Foibe ja Tethys. Näistä Okeanos ja Tethys, Hyperion ja Theia, Koios ja Foibe sekä Kronos ja Rhea muodostivat pariskunnat. Voitettuaan Uranoksen titaanit hallitsivat Kronoksen johdolla, kunnes Zeus kukisti heidät niin kutsutussa titanomakhiassa eli titaanien taistelussa Kronoksen lasten kronidien kanssa ja kyklooppien sekä satakätisten avulla. Runoilija Pindaroksen mukaan Zeus olisi lopulta vapauttanut titaanit vankeudestaan.

Titaaneja ei pidä sekoittaa gigantteihin.

## Lähteet

* 

### Viitteet